b'\n_START_ARTICLE_\nCatholicon\n_START_PARAGRAPH_\nEl Catholicon (del grec \xce\x9a\xce\xb1\xce\xb8\xce\xbf\xce\xbb\xce\xb9\xce\xba\xcf\x8c\xce\xbd, universal) \xc3\xa9s el primer diccionari triling\xc3\xbce editat en bret\xc3\xb3, franc\xc3\xa8s i llat\xc3\xad. Alhora \xc3\xa9s tamb\xc3\xa9 el primer diccionari del bret\xc3\xb3 i el primer diccionari del franc\xc3\xa8s. Les seves 6.000 entrades foren escrites el 1464 per Jehan Lagadeuc i impreses per Jehan Calvez el 5 de novembre de 1499 a Tr\xc3\xa9guier per iniciativa de moss\xc3\xa8n Auffret Quoatqueveran, canonge de Tr\xc3\xa9guier. _NEWLINE_El llibre fou acabat el 16 d\'agost de 1464. Aquest diccionari ha estat nomenat Catholicon per analogia amb el Catholicon redactat pel dominic Giovanni Balbi de G\xc3\xa8nova, dif\xc3\xb3s a partir de 1282 i que va inspirar Jehan Lagadeuc, adoptant-ne tamb\xc3\xa9 el t\xc3\xadtol. El seu objectiu \xc3\xa9s promoure l\'aprenentatge de llat\xc3\xad per a futurs clergues que anaven a la universitat. Les entrades estan en bret\xc3\xb3 perqu\xc3\xa8 "el dels bretons en llur gran nombre, s\xc3\xb3n molt deficients en franc\xc3\xa8s", segons assenyala en el pr\xc3\xb2leg._NEWLINE_Se\'n conserva un manuscrit en el fons llat\xc3\xad de la Biblioteca Nacional de Fran\xc3\xa7a sota el s\xc3\xadmbol Latin 7656. \xc3\x89s compost per 131 fulls escrits per ambd\xc3\xb3s costats. Falta la tercera part dels fulls originals. Aquesta \xc3\xa9s una c\xc3\xb2pia de l\'original.'